רנגו

רנגו (באנגלית: Rango) הוא סרט אנימציה ממוחשבת והנפשה אמריקאי, שבוים על ידי גור ורבינסקי ויצא לאקרנים ב-4 במרץ 2011. הסרט זכה בפרס אוסקר לסרט המונפש הטוב ביותר וב-4 פרסי אנני ובהם סרט האנימציה הטוב ביותר והבמאי הטוב ביותר (גור ורבינסקי). זיקית חסר שם הנקלע בטעות למדבר מוהאבי פוגש לטאה נאה בשם שעועית המובילה אותו לעיירה המאוכלסת בחיות מדבר. כאמצעי הגנה עוטה הזיקית את זהותו של "רנגו", הלוחם האמיץ. עד מהרה מגלה רנגו שמאחורי התפוררותה של העיירה עומדת קונספירציה מסעירה בעקבות המים ויוצא להגנת התושבים מפני ג'ייק המתקתק, נחש פעמונים מרושע. ג'וני דפ (מדבב בעברית: דרור קרן), בתפקיד רנגו איילה פישר (מדבבת בעברית: שירי גדני), בתפקיד בינס (בעברית "שעועית") אביגייל ברסלין (מדבבת בעברית: יהלי מרגלית טופול), בתפקיד פריסיליה אלפרד מולינה (מדבב בעברית: יהודה אפרוני), בתפקיד רודקיל ביל ניי (מדבב בעברית: יורם יוספסברג), בתפקיד ג'ייק המתקתק ריי וינסטון (מדבב בעברית: אריה צ'רנר), בתפקיד ביל הרשע טימותי אוליפנט (מדבב בעברית: גיל פרנק), בתפקיד רוח המערב הסרט הופק על ידי Nickelodeon Movies Studio, חברת ההפקות של גור ורבינסקי. הנפשת ה-CGI נוצרה על ידי Industrial Light & Magic (‏ILM); הסרט היווה הראשון באורך מלא שהחברה מפיקה לו הנפשה כאשר קודם לכן עסקה החברה בהפקת אפקטים חזותיים לסרטי לייב אקשן. הסרט הוא סרט ההנפשה הראשון של גור ורבינסקי. מטרתו של ורבינסקי הייתה ליצור סרט "קטן" לאחר שודדי הקאריביים שהיה "גדול". במהלך הקלטות הדיבוב קיבלו השחקנים תלבושות והוצבה תפאורה על מנת לתת להם "תחושה של המערב הפרוע". הסרט כולל אזכורים לסרטי המערבונים: בעבור חופן דולרים, האקדח הרעוע במערב, הטוב, הרע והמכוער, צ'יינהטאון, פחד ותיעוב בלאס וגאס, בייבי אריזונה, קט בלו, היו זמנים במערב ומלחמת הכוכבים - פרק 4: תקווה חדשה. הסרט קיבל ביקורות חיוביות באופן כללי. באתר Rotten Tomatoes קיבל הסרט ציון של 88% המבוסס על 200 ביקורות עם דירוג ממוצע של 7.6/10, הקונצנזוס הסכים כי הסרט פורץ דרך וחכם. באתר Metacritic קיבל הסרט ציון של 75 מתוך 100. רוג'ר איברט מהשיקגו סאן-טיימס נתן לסרט ציון מקסימלי של ארבעה כוכבים מתוך ארבעה וכתב "נס: קומדיה מונפשת חסמה לצופי הקולנוע הנראית נהדרת... הסרט הוא ללא ספק אחד מן קלסיקות האנימציה הגדולות ביותר של כל הזמנים". ריצ'רד קורליס מטיים מגזין שיבח את הסרט וכינה אותו "כיפי, חכם ומצחיק"; בהמשך דירג קורליס את הסרט כתשיעי הטוב ביותר לשנת 2011 וכתב "בשנה חזקה יחסית לאנימציה... רנגו היה הכי מצחיק ומגניב!". גם בישראל קיבל הסרט ביקורות חיוביות רבות. דורון פישלר מעין הדג ביקר את הסרט בצורה בינונית וכתב כי הוא מוזר וסטרנדרטי. באתר Opinion קיבל הסרט ארבעה וחצי כוכבים, קונצנזוס הסכים כי הסרט מבדר ומעניין. ב-mako נכתב כי "האנימציה החכמה, הדמויות המקוריות והדיבוב הכובש של ג'וני דפ מחפים על העלילה הקצת צפויה של 'רנגו'...". באתר ynet קיבל הסרט ארבעה וחצי כוכבים ונכתב עליו כי הוא "בידור אינטליגנטי ופרוע למבוגרים, שגם ילדים עם מקדם מגניבות גבוה יוכלו ליהנות ממנו...". באתר עכבר העיר כונה הסרט "מערבון מצויר על משמעות החיים" ושובח. רנגו היה להצלחה קופתית עבור Nickelodeon Movies Studio וסרטי פרמאונט כאשר הכניס $123,477,607 בצפון אמריקה ו-$122,246,996 בשאר העולם, ובסך הכול $245,724,603. הסרט הוא ה-23 בהכנסות בשנת 2011. ביומו הראשון הכניס הסרט $9,608,091 ובסוף השבוע הראשון $38,079,323 ודורג ראשון בקופות בהכנסות. ב-26 במרץ 2011 הפך לסרט הראשון ב-2011 שחצה את רף ההכנסות של $100,000,000. לאחר סיום החוזה של חברת ההפצה של הסרט, פרמאונט, עם דרימוורקס אנימציות החליטה חברת ההפצה להקים חטיבת אנימציה משלה לאור הצלחת סרט זה. ארגון המלחמה לעישון של סקרמנטו קליפורניה אמר כי הסרט הוא סכנה בריאותית וציין כי יש בו לפחות 60 מקרי עישון, מסיבה זו ארגוני מלחמה בעישון רבים קראו לשנות את הגבלת הסרט ל-PG (ילד מעל גיל 8 בליווי מבוגר) מ-G (סרט ילדים לכל הגילים) אך למרות זאת ההגבלה לא השתנתה. מדיה וקבצים בנושא רנגו בוויקישיתוף אתר האינטרנט הרשמי של רנגו (באנגלית) רנגו, ברשת החברתית פייסבוק "רנגו", במסד הנתונים הקולנועיים IMDb (באנגלית) "רנגו", באתר נטפליקס "רנגו", באתר AllMovie (באנגלית) "רנגו", באתר Rotten Tomatoes (באנגלית) "רנגו", באתר Box Office Mojo (באנגלית) "רנגו", באתר Metacritic (באנגלית) "רנגו", במסד הנתונים הקולנועיים KinoPoisk (ברוסית) "רנגו", במיזם "אישים" לתיעוד היצירה הישראלית ארז דבורה, זיקית עם זיק של גאונות, באתר ynet, 18 במרץ 2011 אבנר שביט‏, מלך המדבר: על הסרט "רנגו", באתר וואלה, 18 במרץ 2011 רנגו, באתר Box Office Mojo Annemarie Moody, ‏ILM Jumps to Features with Rango, באתר Animation World Network, ‏12 בספטמבר 2008 Jim Vejvoda, ‏What Exactly is Rango?‎, באתר IGN, ‏30 ביוני 2010 Anthony Breznican, ‏Johnny Depp's 'Rango': Its top six riffs on classic movies, באתר Entertainment Weekly, ‏6 במרץ 2011 פרשנותו של גור ורבינסקי לסרט במהדורת ה-DVD רנגו, באתר Rotten Tomatoes רנגו, באתר Metacritic רוג'ר איברט, רנגו, באתר השיקגו סאן-טיימס, 2 במרץ 2011 ריצ'רד קורליס, Rango Review: Depp Plays Clint the Chameleon in Year's Coolest Film, באתר טיים מגזין, 14 במרץ 2011 ריצ'רד קורליס, עשרת הסרטים הטובים ביותר בשנת 2011 - מקום 9: רנגו, באתר טיים מגזין דורון פישלר, רנגו, באתר עין הדג, 20 במרץ 2011 רנגו, באתר Opinion; אוחזר ב-23 במרץ 2014 ינון ירוס, ‏רנגו: ג'וני דפ בדיבוב חייו, באתר ‏מאקו‏, 22 במרץ 2011 ארז דבורה, זיקית עם זיק של גאונות, באתר ynet, 18 במרץ 2011 נטע אלכסנדר, "רנגו": מערבון מצויר על משמעות החיים, באתר עכבר העיר, 18 במרץ 2011 שוברי הקופות העיקריים ברחבי העולם בשנת 2011, באתר Box Office Mojo Brandon Gray, ‏Weekend Report: 'Wimpy Kid' Blindsides 'Sucker Punch'‎, באתר Box Office Mojo, ‏28 במרץ 2011 Aly Semigran, ‏Riding high off the success of 'Rango,' Paramount Pictures to launch in-house animation division, באתר Entertainment Weekly, ‏6 ביולי 2011 Rita Rubin,‏ 'Rango' Has Smoking Foes Fuming, באתר USA Today, ‏7 במרץ 2011 Dorothy Pomerantz, ‏Should 'Rango' Have Been Rated R, באתר פורבס, 15 במרץ 2011